The Railway Series

The Railway Series er en britisk barnebokserie forfattet av Wilbert Awdry og sønnen Christopher Awdry; den første boken ble utgitt i 1945. Til sammen er det utgitt 42 bøker i serien. TV-serien Lokomotivet Thomas og vennene hans er basert på denne bokserien.

Bakgrunn
Den engelske presten Wilbert Awdry fortalte historier om «Edward», «Gordon» og «Henry» til sin sønn Christopher Awdry, som hadde meslinger. Den påfølgende julen laget Wilbert Awdry et modell-lokomotiv til sønnen som julegave. De kalte lokomotivet for «Lokomotivet Thomas» (orig.: Thomas the Tank Engine), og sammen begynte far og sønn å dikte historier om Thomas.

I 1945 ga Wilbert Awdry ut boken The Three Railway Engines. Den inneholdt fire historier om lokomotivene «Edward», «Gordon» og «Henry». I 1946 kom boken Thomas The Tank Engine. Den tiende boken, Four Little Engines, var den første som handlet om Skarloey banen. «Skarloey» banen var basert på Talyllyn banen.

Wilbert Awdry døde i 1997. Han hadde da skrevet 26 bøker i The Railway Series, og noen utenom. Etter at Wilbert sluttet å skrive bøker, har Christopher fortsatt å skrive på The Railway Series. Pr 2013 har Christopher skrevet 16 bøker.

Under et besøk på Man la Wilbert Awdry merke til at bispedømmet het Sodor and Man. Da fant han på ideen om at jernbanen het North Western Railway (NWR), og at jernbanen var på en øy kalt Sodor. Wilbert skrev en bok kalt The Island of Sodor: Its People, History and Railways, der han skrev om historien til øya.

Virkelige hendelser
Wilbert Awdry skal ha hevdet at historiene hans hadde funnet sted i virkeligheten. Ulykkene og hendelsene var ikke i virkeligheten på Sodor, men helt andre steder i verden.
At lokomotivene i The Railway series gikk på damp, var ikke noe problem for at Wilbert kunne skrive om milepæler i den virkelige verden.
 I boken «Det røde lokomotivet James», står det indirekte i innledningen at jernbanene i Storbritannia hadde fusjonert. 
 Streiken i «Thomas og de andre lager bråk», refererer til en ekte jernbanestreik i Storbritannia.
 I «Duck og Diesel», kom det et diesellokomotiv til Sodor. Det kan knyttes til at moderniseringen av den britiske jernbanen hadde begynt. Dette inkluderte at diesellokomotivene tok over damplokomotivene.
 I både «Tvillinglokomotivene» og «Driftige lokomotiver», er det et damplokomotiv som flykter til øya.
 I «Det forsvunnede lokomotivet Duke» er det et lokomotiv som blir funnet. I virkeligheten var det et annet lokomotiv (Prince) som ble reddet.
 I «Gordon på farten», kommer et høyhastighetstog (Intercity 125) til øya. Intercity 125, eller HST, er Storbritannia sin type høyhastighetstog.
 I «Thomas og jernbaneforestillingen», så blir det nevnt at lokomotivene blir vist på tv.
 I samme bok så reiser Thomas til York. Der er National Railway Museum.

Liste over The Railway Series
Enkelte titler er (noen ganger delvis) direkte oversatt til norsk.
Av Wilbert Awdry

 De tre lokomotivene
 Lokomotivet Thomas
 Det røde lokomotivet James
 Mer om lokomotivet Thomas
 Thomas og de andre lager bråk
 Thomas og grønne Henry
 Trikkelokomotivet Toby
 Thomas og Gordon blir venner
 Det blå lokomotivet Edward
 Fire små lokomotiver
 Thomas og lille Percy
 De åtte lokomotivene
 Duck og Diesel
 Det lille, gamle lokomotivet 
 Tvillinglokomotivene
 Lokomotivene på hovedsporet
 Galant gammelt lokomotiv
 Blåklokkelokomotivet Stepney
 Fjell-lokomotivene
 Veldig gamle lokomotiver
 Lokomotivene på hovedlinja
 De små lokomotivene
 Driftige lokomotiver
 Det vesterlandske lokomotivet Oliver
 Det forsvunne lokomotivet Duke
 Lokomotivene på trikkesporet

Av Christopher Awdry

 Virkelige nyttige lokomotiver
 James og diesellokomotivene
 Små flotte lokomotiver
 Enda mer om lokomotivet Thomas
 Gordon på farten
 Toby, lastevogner og trøbbel
 Thomas og tvillingene
 Det nye lokomotivet Jock
 Thomas og jernbaneforestillingen
 Thomas kommer hjem
 Henry og ekspressen
 Skoglokomotivet Wilbert
 Thomas og kontrollørens lokomotiver
 Det nye lokomotivet
 Thomas og Victoria
 Thomas og vennene hans

Eksterne lenker 
 sodor-island.net

Britiske barnebøker